Nafarroako Parlamentuko Mahaiak, 2018ko irailaren 3an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Idazkaritza Tekniko Nagusiaren arduradunak, berak hala eskatuta, kargua utzi ondoren Hezkuntza Departamentuan sortutako egoerari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko irailaren 3an

Lehendakaria: Ainhoa Aznárez Igarza

GALDERAREN TESTUA

Unión del Pueblo Navarro (UPN) talde parlamentarioko Alberto Catalán Higueras jaunak, Legebiltzarreko Erregelamenduan ezarritakoaren babesean, honako galdera hau aurkezten du, Hezkuntzako kontseilariak Osoko Bilkuran ahoz erantzun dezan:

– Legegintzaldi honetan laugarren aldiz, Gobernuak kargutik kendu du Idazkaritza Tekniko Nagusiaren arduraduna, berak hala eskatuta. Gobernuaren erabaki horrek zer egoera sortu du Departamentuan?

Corellan, 2018ko uztailaren 27an

Foru parlamentaria: Alberto Catalán Higueras